Lederansvar for fører, hovedsikkerhetsvakt, signalgiver og skifter - instruks

1. Hensikt og omfang

Dette dokumentet er forankret i STY-604356 Kompetansestyring og sertifisering for Bane NORs trafikkvirksomhet – prosedyre. Instruksen skal sikre at arbeid eller annen aktivitet i og ved trafikkert spor utføres på en slik måte at trafikksikkerheten er ivaretatt.

Instruksen gjelder leder som planlegger arbeid ved bruk av fører, hovedsikkerhetsvakt (HSV), signalgiver, skifter og kjøretøy.

1. Beskrivelse
	1. Krav til leder

Med leder menes her personalansvarlig leder, leverandørens sikkerhetsleder og kontraktør som har direkte avtale med Bane NOR SF.

Ansvaret omfatter daglig oppfølging, planlegging, organisering av arbeid og oppfølging ved uønskede hendelser.

Lederen skal påse at den som skal utføre arbeidet:

har nødvendige sertifiseringer og godkjenninger for å utføre arbeid de skal delta i, som krever førerbevis, sertifikat og sikkerhetsgodkjenning

følger opp krav til faglig oppdatering, periodisk repeterende opplæring og prøving

får oppfølging ved uønskede hendelser

følges opp ved fravær fra aktiv utførelse av oppgaver de er sertifisert og godkjent for, samt ved sykefravær

får tildelt og kvitterer sirkulærer som lest og forstått

bruker HMSREG og HMSREGapp med funksjonsrolle

Opplæring etter gjeldende læreplan vil gi kompetanse som leder for nevnte funksjoner. Kompetansen skal oppdateres minst årlig for å sikre at endringer i krav er forstått og nødvendige tiltak for å oppfylle disse er truffet.

* 1. Aktiviteter
		1. Sikre nødvendig sertifisering og godkjenning

| Nr. | Ansvarlig | Tiltak |
| --- | --- | --- |
| 1. | Leder | Identifisere behov for sertifikat og godkjenning i forbindelse med planlegging og utførelse av arbeid. |
| 2. | Leder | Sørge for egen opplæring som leder for personell som skal utøver funksjoner som krever sikkerhetsgodkjenning innen trafikksikkerhet. |
| 3. | Leder | Melde inn behov for sertifisering og/eller godkjenning med relevant dokumentasjon gjennom digitalt servicetorg. |
| 4. | SertifiseringSertifisering | Motta behov for sertifisering og/eller godkjenning, vurdere, godkjenne og registrere relevant kompetanse og krav til forkunnskaper. Sende ut skjema for individuell opplæringsplan med fastsatte krav og med åpne felt for opplæringsbehov lokalt og gjennom Transport når det er aktuelt. |
| 5. | Leder | Utarbeide individuell opplæringsplan som sendes inn for godkjenning. Planen skal inneholde lokal opplæring og opplæring som bestilles hos eller organiseres av Sertifisering. |

* + 1. Daglig oppfølging

| NR | Ansvarlig | Tiltak |
| --- | --- | --- |
| 1. | Leder | Etablere og vedlikeholde system for oppfølging og kontroll av kompetanse og skikkethet ved planlegging av arbeid. |
| 2. | Leder  | Sikre at kravene til arbeidstid overholdes og at arbeidstidsordningen er forsvarlig og ikke går utover arbeidstakers helse eller sikkerhet. Se mer om krav til ansettelsesforhold for godkjente virksomheter på [banenor.no](https://www.banenor.no/leverandor/krav-og-sikkerhet/godkjenningsordning-for-sikkerhetsfunksjoner/) |
| 3. | Leder | Løpende vurdere den ansattes skikkethet med hensyn til utøvelse av sikkerhetstjeneste. Rapportere til godkjennende enhet (Sertifisering) ved vedvarende mangel på skikkethet som kan medføre tilbakekalling av godkjenning og sertifisering.  |
| 4. | Leder | Når fraværet er på mer enn 30 dager skal rapport om vurdering som vedrører vurderingsevne og skikkethet for sikkerhetstjeneste sendes Sertifisering Transport som forvalter av sertifikat- og godkjenningsregisteret.  |
| 5. | Leder | Etablere og sikre system for oppfølging av helsegodkjenninger i henhold til lovverk og Bane NORs krav i STY-604317 Helsekrav til operativt personell - prosedyre. |
| 6. | Leder | Melde inn og bestille nye behov for sertifiseringer og godkjenninger til Sertifisering Transport |

* + 1. Oppfølging av kompetanse

| NR | Ansvarlig | Tiltak |
| --- | --- | --- |
| 1. | Leder | Følge opp krav til løpende oppdatering, periodisk opplæring og prøving, melde ansatte på obligatorisk oppdatering og opplæring. |
| 2. | Leder | Løpende vurdere den ansattes skikkethet med hensyn til utøvelse av sikkerhetstjeneste. Rapportere godkjennende enhet (Sertifisering) ved vedvarende mangel på skikkethet som kan medføre tilbakekalling av godkjenning og sertifisering.  |
| 3. | Leder | Når fravær fra aktuell funksjon/funksjoner er på mer enn 2 måneder skal leder påse at den ansatte får nødvendig opplæring og trening før oppmelding til prøving. Ved fravær på mer enn 4 måneder skal individuell opplæringsplan utarbeides, godkjennes og gjennomføres på den ansatt meldes opp til eksamen i trafikksikkerhet. |
| 4. | Leder | Følge opp uønskede hendelser og igangsette tiltak ved avvik.  |
| 5. | Leder | Vurdere, eventuelt i samspill med Transport, om iverksatte tiltak har gitt ønsket læring/effekt. |
| 6. | Leder | Melde fra til Sertifisering på endringsskjema ved start og opphør av arbeidsforhold eller andre endringer som berører sertifikat og godkjenningsbevis.  |
| 7. | Leder | Påse at arbeidstidsbestemmelser overholdes ved rutiner for kontroll og oppfølging av timelister. |

* + 1. Kompetansestyring, registrering og periodisk oppfølging

| NR | Ansvarlig | Tiltak |
| --- | --- | --- |
| 1. | Leder | Lage plan for kompetanseoppfølging ved behov for ny kompetanse og for opp å oppfylle krav til periodisk opplæring og prøving. |
| 2. | Leder | Tilrettelegge for lokale opplæringstiltak og bestille opplæring som leveres av interne eller eksterne leverandører (eksempelvis Sertifisering Transport og kursleverandør). |
| 3. | Leder | Påse at ny kompetanse registreres og at kravene til periodisk repeterende opplæring og prøving oppfylles. |
| 4. | Leder | Påse at den som skal utføre arbeid mottar, kontrollerer og signerer utstedt sertifikat og/eller godkjenningsbevis. |
| 5. | Sertifisering | Bidra til periodisk opplæring, prøving og utvikling/utvidelse av kompetanse på bakgrunn av bestilling fra leder. |

* 1. Bruk av kjøretøy

| Nr. | Ansvar | Tiltak |
| --- | --- | --- |
| 1. | Leder | Påse at alle kjøretøy har materiellkort og er registrert og innmeldt i det aktuelle prosjektet/aktuell kontrakt |
| 2. | Leder | Påse at fører har gyldig førerbevis og sertifikat. |
| 3. | Leder | Påse at operatør har gyldig maskinoperatørbevis/kompetansebevis/sertifikat og opplæring i bruk av kjøretøy (Skinne-/veimaskiner) i og ved spor. |

* 1. Sanksjoner ved brudd på instruksen
		1. Bane NORs rett til tilbakekall av utstedt godkjenningsbevis

Bane NOR kan kalle tilbake utstedt sertifikat og/eller godkjenningsbevis dersom kravene til kompetanse, helse eller pålegg om tiltak ikke ivaretas i henhold til lovverk, interne bestemmelser og beslutninger for å sikre BNs trafikkvirksomhet/egentransport.

* + 1. Bane NORs rett til å kreve system for oppfølging, melding om endringer og uønskede hendelser

Ved avdekking av manglende system for oppfølging, manglende oppfølging av pålagte tiltak eller andre avvik vil Transport vurdere å gi advarsel.

Alvorlige avvik eller gjentatte forseelser vil få konsekvenser.

* 1. Referanseliste

| Dokumenttittel | Referanse |
| --- | --- |
| Jernbaneloven med tilhørende forskrifter | LOV-1993-06-11-100 |
| Arbeidsmiljøloven med tilhørende forskrifter | LOV-2005-06-17-62 |
| Sikkerhetsforskriften | FOR-2021-09-08-2740 |
| Trafikkregler for jernbanenettet (TJN) | Bane NOR  |
| Krav til intern opplæring for sertifisering av førere i Bane NOR - instruks | STY-604016 |
| Førerens regelbok Bane NOR  | STY-603526 |
| Hovedsikkerhetsvaktens regelbok | STY-605545 |
| Førerforskriften | FOR-2009-11-27-1414 |
| Opplæringsforskriften | FOR-2002-12-18-1679 |
| Sikkert arbeid i og ved Bane NORs infrastruktur - prosedyre | STY-601050 |
| Hovedsikkerhetsvakt og lokal sikkerhetsvakt - instruks | STY-600984 |
| Fremgangsmåte ved spørsmål om tilbakekall av godkjenningsbevis for hovedsikkerhetsvakt og signalgiver – instruks | STY-602542 |
| Eksamen, prøving og vedlikehold av kompetanse innen Bane NORs egentransport - instruks | STY-602618 |
| Bruk av verneutstyr i eller ved Bane NORs infrastruktur - instruks | STY-600575 |
| Bruk av skinne/veimaskin for arbeid i og ved Bane NORs infrastruktur - instruks | STY- 600994 |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 006 | 29.01.2020 |   |